section_heading: Vatrogasna oprema
paragraph_text: U osobnu zaštitnu opremu ubrajamo: Zaštitna odjeća i obuća vatrogasca izrađuje se od materijala otpornog na atmosferske utjecaje, kiseline, lužine, toplinu i mehanička oštećenja, a pogodna je za nošenje u uvjetima koji se stvaraju pri požaru ljeti i zimi. U zaštitnu odjeću i obuću ubrajamo: zaštitnu jaknu i hlače ili kombinezon, zaštitne rukavice i kožne čizme s ojačanim đonom i čeličnom kapicom. Zaštitna oprema koja se koristi u Hrvatskoj mora imati normu EN 469.